Šumava

Šumava () jeb Bohēmijas Mežs () ir kalnu grēda uz Čehijas robežas ar Vāciju un Austriju. Daļa no Bohēmijas (Čehu) masīva tā dienvidaustrumu daļā. Ziemeļrietumos Šumavai piekļaujas Čehu Mežs vai Augšpfalcas Mežs. Šumavu veido divas paralēlas grēdas; Vācijas pusē daļu no grēdas tās dienviddaļā dēvē arī par Bavārijas Mežu. Augstākā virsotne ir Groserarbers (1456 m vjl). Grēda veidota no granītiem, gneisiem, kristāliskajiem slānekļiem. Apaugusi ar skujkoku (egles, baltegles) un platlapju mežiem. Grēdas dienviddaļā pierobežā izveidoti Šumavas nacionālais parks (Čehijas pusē) un Bavārijas Meža nacionālais parks (Vācijas pusē). Boubīna kalnā Čehijā pirmatnējā meža rezervāts.

 Atsauces 

 Ārējās saites 


Kategorija:Kalnu grēdas
Kategorija:Austrijas kalnu grēdas
Kategorija:Čehijas reljefa formas
Kategorija:Vācijas reljefa formas
Kategorija:Bavārija